amanoisuno/poet huggingface dataset:
渾家門客聯句 不詳
自與渾家鄰，馨香遂滿身。無心好清靜，人用去灰塵。——麻大終朝每去依煙火，春至還歸養子孫。——和且耶曾向苻王筆端坐，爾來求食渾家門。——和且耶
長須國駙馬詠妻 長須國駙馬
花無葉不妍，女無須亦醜。丈人試遣惣無，未必不如惣有。
原陵老翁吟 原陵老翁
野田荊棘春，閨閣綺羅新。出沒頭上日，生死眼前人。欲知我家在何處，北邙松柏正為鄰。洛陽女兒羅綺多，無奈孤翁老去何，奈爾何。正色鴻燾，神思化伐。穹施後承，光負玄設。嘔淪吐萌，拿尾研動。袾袾哳哳。dS用秘功，以嶺以穴。柂薪伐藥，莽榤萬茁。嘔律則祥，佛倫惟薩。牡虛無有，五行七曜，成此閏餘。上帝降靈，歲且涒徐。蛇蛻其皮，何以蔽踝，霞袂雲袽。哀爾浮生，櫛比荒墟。吾複麗氣，還形之初。在帝左右，道濟忽諸。
述懷 嚴含質
昔為仙子今為虎，流落陰崖足風雨。更將斑毳被餘身，千載空山萬般苦。
題壁 嚴含質
下玄八千億甲子，丹飛先生嚴含質。謫下中天被斑革，
無題 李微
偶因狂疾成殊類，災患相仍不可逃。今日爪牙誰敢敵，此夕溪山對明月，不成長嘯但成嗥。
維揚空莊四怪聯句 不詳
齊紈魯縞如霜雪，寥亮高聲予所發。——故杵嘉賓良會清夜時，煌煌燈燭我能持。——燈檯清冷之泉候朝汲，桑綆相牽常出入。——水桶爨薪貯泉相煎熬，充他口腹我為勞。——破鐺
柳藏經二絕句 柳藏經
寒水停園沼，秋池滿敗荷。杜門窮典籍，所得事今多。誰謂三才貴，余觀萬化同。心虛嫌蠹食，年老怯狂風。
太白山魔誑道士詩 不詳
三秋稽顙叩真靈，龍虎交時金液成。絳雪既凝身可度，蓬壺頂上彩雲生。
金缶魅詩 不詳
色分藍葉青，聲比磬中鳴。七月初七夜，吾當示汝形。
東陽夜怪詩 不詳
誰家掃雪滿庭前，萬壑千峰在一拳。吾心不覺侵衣冷，曾向此中居幾年。
東陽夜怪詩 不詳
擁褐藏名無定蹤，流沙千里度衰容。傳得南宗心地後，此身應便老雙峰。為有閻浮珍重因，遠離西國赴咸秦。自從無力休行道，且作頭陀不系身。
東陽夜怪詩 不詳
長安城東洛陽道，車輪不息塵浩浩。爭利貪前競著鞭，相逢儘是塵中老。日晚長川不計程，離群獨步不能鳴。賴有青青河畔草，春來猶得慰羈情。
東陽夜怪詩 不詳
愛此飄颻六出公，輕瓊冷絮舞長空。當時正逐秦丞相，騰躑川原喜北風。
東陽夜怪詩 不詳
事君同樂義同憂，那校糟糠滿志休。不是守株空待兔，終當逐鹿出林丘。少年長負饑鷹用，內顧曾無寵鶴心。秋草驅除思去宇，平原毛血興從禽。
東陽夜怪詩 不詳
舞鏡爭鸞彩，臨場定鶻拳。正思仙仗日，翹首仰樓前。養鬥形如木，迎春質似泥。信如風雨在，何憚跡卑棲。為脫田文難，常懷紀渻恩。欲知疏野態，霜曉叫荒村。
東陽夜怪詩 不詳
亂魯負虛名，游秦感寧生。候驚丞相喘，用識葛盧鳴。黍稷滋農具，軒車乏道情。近來筋力退，一志在歸耕。
東陽夜怪詩 不詳
為慚食肉主恩深，日晏蟠蜿臥錦衾。且學志人知白黑，那將好爵動吾心。
東陽夜怪詩 不詳
鳥鼠是家川，周王昔獵賢。一從離子卯，應見海桑田。
田四郎求婚聯句 不詳
一點紅裳出翠微，秋天雲靜月離離。——田四郎天曹使者徒回首，何不從他九族卑。——
黑駒別盧傳素詩 不詳
既食丈人粟，又飽丈人芻。今日相償了，永離三惡途。
筆精詩 不詳
昔荷蒙恬惠，尋遭仲叔投。夫君不指使，何處覓銀鉤。學問從君有，詩書自我傳。須知王逸少，名價動千年。能令音信通千里，解致龍蛇運八行。惆悵江生不相賞，應緣自負好文章。
二斑與寧茵賦詩 不詳
曉讀雲水靜，夜吟山月高。焉能履虎尾，豈用學牛刀。——甯茵但得居林嘯，焉能當路蹲。渡河何所適，終是怯劉琨。——斑寅無非悲甯戚，終是怯庖丁。若遇龔為守，蹄涔向北溟。——斑特
白田獺魅別村女詩 不詳
潮來逐潮上，潮落在空灘。有來終有去，情易複情難。腸斷腸中子，明月秋江寒。
邢君才舊宅三怪詩 鐵銚
昔日炎炎徒自知，今無烽灶欲何為。可憐國柄全無用，曾見家人下第時。
邢君才舊宅三怪詩 破笛
當時得意氣填心，一曲君前直萬金。今日不如庭下竹，風來猶得學龍吟。
邢君才舊宅三怪詩 禿帚
頭焦鬢禿但心存，力盡塵埃不復論。莫笑今來同腐草，曾經終日掃朱門。
維揚少年與孟氏贈答詩 孟氏
可惜春時節，依然獨自遊。無端兩行淚，長只對花流。
維揚少年與孟氏贈答詩 孟氏
誰家少年兒，心中暗自欺。不道終不可，可即恐郎知。
維揚少年與孟氏贈答詩 少年
神女得張碩，文君遇長卿。逢時兩相得，聊足慰多情。
胡志忠題戶 不詳
恃勇禍必嬰，恃強勢必傾。胡為萬金子，而與惡物爭。休將逝魄趨府庭，止於此館歸冥冥。
高侍郎詩 不詳
危冠高袖楚宮妝，獨步閒庭逐夜涼。自把玉簪敲砌竹，清歌一曲月如霜。
呂氏宅妖誓師詞 不詳
天馬斜飛度三止，上將橫行擊四方。輜車直入無回翔，六甲次第不乖行。
袁少年詩 不詳
風波千里闊，台榭半天高。此興將何比，身知插羽毛。峰巒多秀色，松桂足清聲。自有山林趣，全忘城闕情。羅浮南海外，昔日已聞之。千里來遊覽，幽情我自知。
東柯院妖謔杜令 不詳
雖共蒿蘭伍，南朝有宗祖。莫打綠袍人，空中且歌舞。堪憐木邊土，非兒不似女。瘦馬上高山，登臨何自苦。
嵩山小兒吟 不詳
我本長生深山內，更何入他不二門。爭如訪取舊時伴，休更朝夕勞神魂。
魚腹丹書 不詳
九登龍門山，三飲太湖水。畢竟不成龍，命負張鬍子。
魚身字 不詳
三度過海，兩度上漢。行至勒漠，命屬柏君。
馬作人語 不詳
蘆荻花，此花開後路無家。
孫長史女與焦封贈答詩 孫長史女
妾失鴛鴦伴，君方萍梗遊。少年歡醉後，只恐苦相留。心常名宦外，終不恥狂遊。誤入桃源裏，仙家爭肯留。鵲橋織女會，也是不多時。今日送君處，羞言連理枝。但保同心結，無勞織錦詩。蘇秦求富貴，自有一回時。
石甕寺燈魅詩 不詳
涼風暮起驪山空，長生殿鎖霜葉紅。朝來試入華清宮，分明憶得開元中。金殿不勝秋，月斜石樓冷。誰是相顧人，褰帷吊孤影。煙滅石樓空，悠悠永夜中。虛心怯秋雨，豔質畏飄風。向壁殘花碎，侵階墜葉紅。還如失群鶴，飲恨在雕籠。
洛下女郎歌 不詳
皎潔玉顏勝白雪，況乃當年對風月。沈吟不敢怨春風，自歎容華暗消歇。
洛下女郎歌 不詳
絳衣披拂露盈盈，淡染胭脂一朵輕。自恨紅顏留不住，莫怨春風道薄情。
袁長官女詩 不詳
彼見是忘憂，此看同腐草。青山與白雲，方展我懷抱。
袁長官女詩 不詳
剛被恩情役此心，無端變化幾湮沈。不如逐伴歸山去，長笑一聲煙霧深。
真符女與申屠澄贈和詩 不詳
一尉慚梅福，三年愧孟光。此情何所喻，川上有鴛鴦。
真符女與申屠澄贈和詩 不詳
琴瑟情雖重，山林志自深。常憂時節變，辜負百年心。
夭桃詩 不詳
鉛華久禦向人間，欲舍鉛華更慘顏。縱有青丘吟夜月，無因重照舊雲鬟。
青衣春條詩 不詳
幽室鎖妖豔，無人蘭蕙芳。春風三十載，不盡羅衣香。
明器婢詩 不詳
獨持巾櫛掩玄關，小帳無人燭影殘。昔日羅衣今化盡，白楊風起隴頭寒。
妙香詞 不詳
勸君酒莫辭，花落拋舊枝。只有北邙山下月，
廬山女贈朱樸 不詳
但持冰潔心，不識風霜冷。任是懷禮容，無人顧形影。知君久積池塘夢，遣我方思變動來。操執若同顏叔子，今宵寧免淚盈腮。
青蘿帳女贈穆郎 不詳
團圓今夕色光輝，結了同心翠帶垂。此後莫教塵點染，他年長照歲寒姿。
褰帳 不詳
揉藍綠色曲塵開，靜見三星入坐來。桂影已圓攀折後，子孫長作棟樑材。
題碧花箋 不詳
珠露素中書繾綣，青蘿帳裏寄鴛鴦。自憐孤影清秋夕，灑淚裴回滴冷光。
白蘋洲碧衣女子吟 不詳
碧水色堪染，白蓮香正濃。分飛俱有恨，此別幾時逢。藕隱玲瓏玉，花藏縹緲容。何當假雙翼，聲影暫相從。
新林驛女吟示歐陽訓 不詳
月明階悄悄，影只腰身小。誰是鶱翔人，願為比翼鳥。
擊盤歌送歐陽訓酒 不詳
飛燕身輕未是輕，枉將弱質在岩扃。今來不得同鴛枕，相伴神魂入杳冥。
白衣女子木葉上詩 不詳
桃花洞口開，香蕊落莓苔。佳景雖堪玩，蕭郎殊未來。
席上歌 不詳
洞府深沈春日長，山花無主自芬芳。憑闌寂寂看明月，欲種桃花待阮郎。
鳳凰台怪和歌四首 不詳
深閨閑鎖難成夢，那得同衾共繡床。一自與郎江上別，霜天更自覺宵長。愁聽黃鶯喚友聲，空閨曙色夢初成。窗間總有花箋紙，難寄妾心字字明。寂靜璿閨度歲年，並頭蓮葉又如錢。愁人獨處那堪此，安得君來獨枕眠。臥病匡床香屢添，夜深猶有一絲煙。懷君無計能成夢，更恨砧聲到枕邊。